Document ID: 31994D0086

Odločba Komisije
z dne 16. februarja 1994
o izdelavi začasnega seznama tretjih držav, iz katerih države članice odobrijo uvoz divjačine
(94/86/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/45/EGS z dne 16. junija 1992 o javnozdravstvenih problemih in problemih zdravstvenega varstva živali v zvezi z uplenitvijo divjadi in dajanjem na trg mesa divjadi [1], kakor je bila nazadnje spremenjena z Direktivo 92/116/EGS [2], ter zlasti člena 16(2) in (3) Direktive,
ker mora uvožena divjačina prihajati iz tretjih držav ali delov tretjih držav, ki lahko državam članicam zagotavljajo jamstva, enakovredna pogojem, določenim za dajanje divjačine na trg Skupnosti;
ker je zaradi pospeševanja novega sistema nadzora treba izdelati začasni seznam zadevnih tretjih držav ali delov tretjih držav, iz katerih je odobren uvoz mesa pernate divjadi ali mesa druge divjadi;
ker je upravičeno ločevati uvoz svežega mesa kopitarjev, ki je odobren iz tretjih držav, navedenih v seznamu iz dela I Priloge k Odločbi Sveta 79/542/EGS [3], kakor je bila nazadnje spremenjena z Odločbo Komisije 93/507/EGS [4];
ker je ob upoštevanju prilagajanja novemu sistemu, ki bo sledil sprejetju teh seznamov, upravičeno predvideti obdobje za njihovo uporabo;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Države članice odobrijo uvoz mesa pernate divjadi iz tretjih držav, ki so navedene v seznamu v delu I Priloge.
Države članice odobrijo uvoz divjačine, razen mesa pernate divjadi, iz tretjih držav, ki so navedene v seznamu v delu II Priloge.
Člen 2
Ta odločba se uporablja od 1. julija 1994.
Člen 3
Ta odločba je naslovljena na države članice.
V Bruslju, 16. februarja 1994

Labels: 17
5
20
3
18